b'\n_START_ARTICLE_\nJaponi\xc5\xa1kojo encefalito vakcina\n_START_PARAGRAPH_\nJaponi\xc5\xa1kojo encefalito vakcina\xc2\xa0\xe2\x80\x93 tai skiepas, skirtas apsaugoti nuo susirgimo japoni\xc5\xa1kuoju encefalitu. Vakcinos veiksmingos daugiau nei 90\xc2\xa0% atvej\xc5\xb3. Kiek laiko trunka apsauga, ne\xc5\xbeinoma, ta\xc4\x8diau manoma, kad veiksmingumas su laiku ma\xc5\xbe\xc4\x97ja. Vakcina leid\xc5\xbeiama \xc4\xaf raumenis arba po oda.\n_START_SECTION_\nRekomendacijos\n_START_PARAGRAPH_\nKra\xc5\xa1tuose, kuriuose \xc5\xa1i liga kelia problem\xc5\xb3, rekomenduojama skiepijim\xc4\x85 \xc5\xa1ia vakcina \xc4\xaftraukti \xc4\xaf profilaktini\xc5\xb3 skiep\xc5\xb3 kalendori\xc5\xb3. Atsi\xc5\xbevelgiant \xc4\xaf vakcinos r\xc5\xab\xc5\xa1\xc4\xaf, skiepijama viena arba dviem doz\xc4\x97mis. Srityse, kuriose liga pasitaiko da\xc5\xbenai, papildom\xc5\xb3 dozi\xc5\xb3 skirti paprastai nereikia. Asmenis, sergan\xc4\x8dius AIDS ir n\xc4\x97\xc5\xa1\xc4\x8di\xc4\x85sias patartina skiepyti i\xc5\xa1aktyvinta vakcina. Rekomenduojama skiepyti asmenis, ketinan\xc4\x8dius keliauti \xc5\xa1ali\xc5\xb3, kur liga pasitaiko da\xc5\xbenai, gamtoje.\n_START_SECTION_\nSaugumas ir tiekimo forma\n_START_PARAGRAPH_\nVakcinos santykinai saugios. Injekcijos vieta gali skaud\xc4\x97ti ir parausti. 2015 m. duomenimis buvo 15 skirting\xc5\xb3 registruot\xc5\xb3 vakcin\xc5\xb3. Kai kurios j\xc5\xb3 pagamintos rekombinacin\xc4\x97s DNR technologijos b\xc5\xabdu, kitos \xe2\x80\x93 su susilpnintais virusais, o likusios \xe2\x80\x93 su i\xc5\xa1aktyvintais virusais.\n_START_SECTION_\nIstorija, visuomen\xc4\x97 ir kult\xc5\xabra\n_START_PARAGRAPH_\nJaponi\xc5\xa1kojo encefalito vakcinos \xc4\xaf rink\xc4\x85 pateiktos apie 1930 m. \xc5\xa0i vakcina \xc4\xaftraukta \xc4\xaf Pasaulio sveikatos organizacijos b\xc5\xabtin\xc5\xb3j\xc5\xb3 vaist\xc5\xb3 s\xc4\x85ra\xc5\xa1\xc4\x85, kur\xc4\xaf sudaro svarbiausi pagrindin\xc4\x97s sveikatos prie\xc5\xbei\xc5\xabros vaistai. Jungtin\xc4\x97se Amerikos Valstijose imunizavimo kursas \xc5\xa1ia vakcina kainuoja nuo 100 iki 200 JAV doleri\xc5\xb3.'